Diari Oficial de la Generalitat Valenciana


Sumari del DOGV 3119, del 11-11-1997 (1997/11693)

Notificació a la senyora Encarnita Román Andújar de la resolució dictada en l'expedient Y0286/96.
-------------------------------------------------------------------------------------------------

### Dades del document

Número de DOGV
:   3119

Data del DOGV
:   11-11-1997

Secció del DOGV
:   ALTRES ANUNCIS - ALTRES ASSUMPTES

Número del document
:   1997/11148


Organisme emissor
:   Conselleria de Sanitat

Tipus de document
:   Anunci

Notificació a la senyora Encarnita Román Andújar de la resolució dictada en l'expedient Y0286/96. [97/A11228]
  
Com que no ha estat possible notificar a la persona interessada de manera personal i directa la resolució de 21 de juliol de 1997, del director general de Salut Pública, recaiguda en l'expedient Y0286/96, es publica en el Diari Oficial de la Generalitat Valenciana segons el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 6 d'octubre de 1997.- El director general de Salut Pública: Francisco J. Bueno Cañigral.
  
"Vist l'expedient sancionador Y0286/96, instruït per la Direcció Territorial de Sanitat i Consum d'Alacant a la senyora Encarnita Román Andújar, amb domicili al número 21 del carrer de la Santa Faç de Benidorm, i el recurs ordinari que ella va presentar contra la Resolució de data 8 de novembre de 1996, de la Direcció Territorial, en resulten els següents
  
Fets
  
Primer
  
L'expedient s'inicià com a conseqüència de la inspecció efectuada el dia 30 d'abril de 1996 pels inspectors de l'Àrea de Salut número 15 (Benidorm) a l'establiment de bar rostidoria de pollastres que la senyora Encarnita Román Andújar té en explotació comercial al número 23 del carrer de la Santa Faç, de la localitat de Benidorm. Segons la inspecció, tal com consta en l'acta número 973, se li requereix la presentació de sol·licitud d'un llibre de visites de control sanitari, ja que no en tenia.
  
Segon
  
Tramitat aquest expedient amb tots els tràmits i les garanties legals i reglamentàries, se'n dictà una resolució de data 08.11.96, notificada el 25 de novembre de 1996, en la qual s'estimen infringits els articles 20.2 del Reial Decret 2817/1983, de 13 d'octubre, l'article 35.a.1 de la Llei 14/1986, de 25 d'abril, General de Sanitat, l'article 2.1.1 del Reial Decret 1945/1983, de 22 de juny. Per tant, i d'acord amb l'article 36 de la Llei 14/1986, de 25 d'abril, General de Sanitat, i amb l'article 9 del Decret 44/1992, de 16 de març, del Govern Valencià, s'imposen a la senyora Encarnita Román Andújar les sancions econòmiques corresponents a unes infraccions qualificades com a lleus de 10.000 pessetes per no tenir llibre de visites.
  
Tercer
  
Contra aquesta resolució, la persona interessada interposa un recurs ordinari en què sol·licita l'anul·lació tant de la resolució com de la sanció imposada per les raons següents:
  
- Presentar la sol·licitud del llibre de visites amb data 24 d'octubre de 1996, després del requeriment de l'administració de 14 d'octubre de 1996.
  
Davant d'aquests fets són de consideració els següents
  
Fonaments de dret
  
Primer
  
La competència d'aquesta Direcció General té el seu suport legal en l'article 20 del Decret 33/1997, de 26 de febrer, pel qual s'aprova el Reglament Orgànic i Funcional de la Conselleria de Sanitat, i en l'article 9 del Decret 44/1992, de 16 de març, del Govern Valencià, de competència sancionadora en infraccions sanitàries, en concordança amb l'article 114 de la Llei de Règim Jurídic de les Administracions Públiques i del Procediment Administratiu Comú.
  
Segon
  
Les al·legacions de la persona interessada no són estimables. El requeriment al qual al·ludeix la recurrent no és sinó l'acord d'iniciació de l'expedient sancionador Y0286/96, motivat per no tenir un llibre de visites en la data en què es féu la visita d'inspecció (30.04.96) determinant de l'acta número 973, data en la qual ja se li concedí un termini de 10 dies per a presentar la sol·licitud, i que, com clarament resulta de la documentació aportada per la interessada i que figura en aquesta administració, no es va complir, ja que la sol·licitud del llibre de visites és de 26 d'octubre de 1996, sis mesos posterior.
  
En conseqüència es considera plenament acreditada la infracció.
  
La quantia de la sanció s'imposà tenint en compte la reparació de la deficiència tal com s'indica en la resolució recorreguda.
  
Vistos els preceptes legals esmentats i els altres generals de pertinent aplicació, resolc:
  
Desestimar el recurs ordinari presentat per la senyora Encarnita Román Andújar contra la resolució de la Direcció Territorial de Sanitat d'Alacant.
  
Aquesta resolució posa fi a la via administrativa i, contra ell, s'hi pot interposar un recurs contenciós administratiu en el termini de dos mesos, comptadors des de l'endemà de la seua notificació, davant la Sala Contenciosa Administrativa del Tribunal Superior de Justícia de la Comunitat Valenciana. D'acord amb el que disposa l'article 110.3 de la Llei de Règim Jurídic de les Administracions Públiques i del Procediment Administratiu Comú, la interposició del recurs contra actes que exhaureixen la via administrativa requereix que se'n faça la comunicació prèvia a l'òrgan que haja dictat l'acte impugnat.
  
València, 21 de juliol de 1997.- El director general de Salut Pública: Francisco J. Bueno Cañigral."
  
Agència Tributària
  
Delegació de Toledo